পহেলগাঁও হামলা: পর্যটকদের সাহায্যের আবেদন ভারত সরকারের

ওয়েবডেস্ক: কাশ্মীরের (Kashmir) অনন্তনাগ জেলার পহেলগাঁওয়ে (Pahalgam) মঙ্গলবার পর্যটকদের (Tourists) উপর এলোপাথাড়ি গুলি চালায় জঙ্গিরা। প্রাকৃতিক সৌন্দর্য উপভোগ করতে গিয়ে প্রাণ হারাতে হয়েছে ২৭ জনকে। কেউ হানিমুনে গিয়েছিলেন। সারা বছরের কাজের ফাঁকে ছুটি কাটাতে গিয়েছিলেন। প্রিয়জনের সামনে ঝাঁঝরা হয়ে গিয়েছে প্রাণ। সেই ঘটনায় আতঙ্ক তৈরি হয়েছে। অনেক পর্যটক বেড়ানোর পরিকল্পনা বাতিল করেছেন। অনেকের হোটেল বুক করা ছিল। তা বাতিল করারর জন্য হুড়োহুড়ি। ভারত সরকার (Gov of India) এই প্রেক্ষিতে পর্যটকদের সাহায্য করার জন্য বিশেষ আর্জি জানালেন। সব ট্রাভেল এজেন্ট, অনলাইন সংস্থা, হোটেল মালিকদের কাছে আর্জি জানানো হয়েছে । কেউ টিকিট বাতিল করলে যাতে ছাড় দেওয়া হয় তার অনুরোধ করলেন। জম্মু ও কাশ্মীর সরকারকে কেন্দ্রীয় সরকারের অনুরোধ, এই বার্তা সংশ্লিষ্ট সবার কাছে ছড়িয়ে দেওয়া হোক।

কেন্দ্রীয় সরকারের তরফে পর্যটন সচিব ভি বিদ্যাবতী জানিয়েছেন, পর্যটকদের সঙ্গে সহায়তা করা হোক। জম্মু কাশ্মীরের পহেলগাঁওয়ের ঘটনার প্রেক্ষিতে সব ট্যুরিস্ট সার্ভিস প্রোভাইডার, ট্রাভেল এজেন্ট, ট্যুর অপারেটর, অনলাইন ট্রাভেল অ্যাগ্রেগেটরদের অনুরোধ করা হয়েছে। হোটল মালিক, পর্যটকদের জন্য যাঁরা গাড়ি পরিষেবা দেন তাঁদের প্রত্যেককে অনুরোধ করা হয়েছে। বাতিল করার জন্য ফিও মুকুব করা হোক তার অনুরোধ করা হয়েছে। জানানো হয়েছে মেক মাই ট্রিপ, যাত্রা, গোইবিবোর মতো অনুলাইন সংস্থাকেও।

কেন্দ্রীয় সরকার দাবি করেছিল কাশ্মীরে শান্তি ফিরেছে। পর্যটক সংখ্যা বাড়ছিল। তারই মধ্যে এই ভয়ঙ্কর জঙ্গিহানা। ২০১৯ সালে পুলওয়ামার পরে এত বড় জঙ্গি হামলা। রক্তাক্ত ভূস্বর্গ। দুশ্চিন্তা পর্যটকদের।